
Njoftim për konsultimin publik, lidhur me projektvendimin:

“PËR DISA NDRYSHIME NË VENDIMIN NR. 1156, DATË 24.12.2020, TË KËSHILLIT TË MINISTRAVE, “PËR PËRCAKTIMIN E TË ARDHURAVE TË GJENERUARA NGA TARIFAT QË PAGUHEN NË ZONAT E MBROJTURA, TË MASËS DHE KRITEREVE TË PËRDORIMIT TË TYRE” TË NDRYSHUAR
Projektakti synon ndryshimin e VKM-së nr. 1156, datë 24.12.2020, “Për përcaktimin e të ardhurave të gjeneruara nga tarifat që paguhen në zonat e mbrojtura, të masës dhe kritereve të përdorimit të tyre” të ndryshuar, me qëllim përditësimin dhe përmirësimin e sistemit të tarifave që aplikohen për përdorimin dhe zhvillimin e aktiviteteve në zonat e mbrojtura mjedisore (ZMM) të administruara nga strukturat përgjegjëse për administrimin e tyre, në përputhje me kuadrin ligjor në fuqi dhe zhvillimet e evidentuara gjatë zbatimit të këtij sistemi.
Në veçanti, projektakti synon:
· përditësimin dhe rishikimin e tarifave, duke reflektuar zhvillimet ekonomike, rritjen e kostove të administrimit dhe zhvillimin e aktiviteteve në zonat e mbrojtura;
· diferencimin e tarifave sipas natyrës dhe intensitetit të aktivitetit, duke siguruar një raport më të drejtë ndërmjet përfitimit nga përdorimi i zonës dhe kontributit për administrimin e saj;
· zgjerimin dhe qartësimin e kategorive të aktiviteteve dhe shërbimeve që i nënshtrohen tarifimit;
· forcimin e burimeve financiare për ruajtjen, monitorimin, mirëmbajtjen dhe menaxhimin e zonave të mbrojtura;
· përmirësimin e administrimit dhe përdorimit të të ardhurave të gjeneruara nga tarifat, në funksion të menaxhimit efektiv dhe të qëndrueshëm të zonave të mbrojtura.
Nëpërmjet këtyre ndryshimeve synohet krijimi i një sistemi tarifor më të qartë, transparent dhe të qëndrueshëm, që mbështet ruajtjen e biodiversitetit, përmirësimin e shërbimeve ndaj vizitorëve dhe sigurimin e burimeve financiare të nevojshme për administrimin afatgjatë të zonave të mbrojtura.
Gjithashtu, diferencimi i tarifave sipas llojit të aktivitetit krijon një sistem më të drejtë, ku aktivitetet me ndikim ose përfitim më të madh ekonomik kontribuojnë proporcionalisht më shumë në kostot e menaxhimit të zonës së mbrojtur. Ndërkohë, aksesueshmëria e zonave të mbrojtura për publikun dhe komunitetet lokale mbetet e garantuar.
Në terma afatgjatë, ndryshimet pritet të ndikojnë pozitivisht në ruajtjen e vlerave natyrore dhe biodiversitetit, duke siguruar një përdorim më të qëndrueshëm të zonave të mbrojtura dhe përmirësimin e cilësisë së ofertës turistike natyrore.

Palët e interesuara janë të ftuar për të paraqitur komentet dhe rekomandimet e tyre për këtë projektvendim, brenda 20 ditëve pune nga data e shpalljes së këtij njoftimi, në adresën e email-it:
Elisa.Trezhnjeva@mjedisi.gov.al 

Më poshtë gjendet linku i publikimit  :

Linku :  https://www.konsultimipublik.gov.al/Konsultime/Detaje/1039  

